पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर अमनबीर सिंह बैस ने शनिवार को शाहपुर का निरीक्षण किया। इस दौरान कलेक्टर ने कंट्रोल रूम, कोविड जांच केंद्र, फीवर क्लीनिक, आइसोलेशन सेंटर व कंटेनमेंट क्षेत्र भी देखे। कलेक्टर ने कहा जिले में कोविड केयर सेंटरों पर ऑक्सीजन की कोई परेशानी नहीं है। पर्याप्त मात्रा में ऑक्सीजन मिल रही है। शाहपुर के लिए 8 और ऑक्सीजन सिलेंडर आईडेंटिफाई किए गए हैं।
शाहपुर में शव वाहन की उपलब्धता को लेकर कलेक्टर ने कहा कि यहां शव वाहन के लिए अलग से फंड की व्यवस्था की जा रही है। कुछ स्थानीय दानदाता भी इस कार्य के लिए डोनेशन कर रहे हैं। जल्दी ही ऑर्डर देकर वाहन उपलब्ध कराएंगे। संक्रमण पर प्रभावी रोक के लिए कलेक्टर ने कहा हम ऐसे गांवों की सूचना ले रहे हैं, जहां से कोई मरीज अधिक बीमार होकर पहुंच रहा है या कोविड गाइड लाइन का उल्लंघन हो रहा है या गांव में लोगों में लक्षण तो हैं पर वे सामने नहीं आ रहे हैं। हमारी रैपिड रिस्पांस टीम वहां जाएगी।
डोर टू डोर सर्वे करेगी, वृहद सैंपलिंग होगी
इसका पहला फेस पूरा हो चुका है। प्रक्रिया लगातार जारी रहेगी। हमने एएनएम को दवा के किट भी उपलब्ध कराए हैं। बैठक एवं विजिट में एसडीएम अनिल सोनी, तहसीलदार वैद्यनाथ वासनिक, एसडीओपी एमएस मीणा बीएमओ डॉ. गजेंद्र यादव उपस्थित थे।
कलेक्टर ने पाठई गांव में कहा गांव से कोई बाहर ना निकले
कलेक्टर ने पाठई ग्राम पहुंचकर वहां कोविड से रोकथाम के लिए किए जा रहे कार्यों की जानकारी ली। उन्होंने कहा कि गांव से कोई बाहर न निकले। अन्य प्रांत से आने वाले लोगों को होम क्वारेंटाइन न करते हुए प्रशासन द्वारा बनाए क्वारेंटाइन सेंटर में रखा जाए। यहां पुलिस को नियमित गश्त के निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva hin_Deva hin_Deva zho_Hant eng_Latn